CELEX: 62008TN0582
Language: et
Date: 2008-12-30 00:00:00
Title: Kohtuasi T-582/08: 30. detsembril 2008 esitatud hagi — Carpent Languages versus komisjon

21.3.2009   
            
            
               ET
            
            
               Euroopa Liidu Teataja
            
            
               C 69/43
            
         30. detsembril 2008 esitatud hagi — Carpent Languages versus komisjon
   (Kohtuasi T-582/08)
   (2009/C 69/96)
   Kohtumenetluse keel: prantsuse
   Pooled
   
      Hageja: Carpent Languages SPRL (Brüssel, Belgia) (esindaja: advokaat P. Goergen)
   
      Kostja: Euroopa Ühenduste Komisjon
   Hageja nõuded
   
               —
            
            
               Tunnistada hagi vastuvõetavaks ja põhjendatuks;
            
         
               —
            
            
               sellest tulenevalt tühistada hageja pakkumuse tagasilükkamise otsus;
            
         
               —
            
            
               tühistada otsus, millega leping sõlmiti piiratud vastutusega eraõigusliku äriühinguga ADIE TECHNICS;
            
         
               —
            
            
               teise võimalusena, juhul kui Esimese Astme Kohus ei rahulda vaidlustatud otsuse tühistamise nõuet, mõista komisjonilt hageja kasuks välja 200 000 (kakssada tuhat) eurot mittevaralise ja varalise kahju hüvitamiseks;
            
         
               —
            
            
               mõista kõik kohtukulud välja Euroopa Ühenduste Komisjonilt.
            
         Väited ja peamised argumendid
   Hageja vaidlustab komisjoni otsuse lükata tagasi hageja pakkumus, mis on esitatud hankemenetluse raames lepingu osa nr 4 kohta „Mitmed koosolekute ja konverentside korraldamise teenuseid puudutavad raamlepingud” (ELT 2008, S 58–77561), ning otsuse sõlmida leping teise pakkujaga. Lisaks nõuab hageja, et hüvitataks vaidlustatud otsusega väidetavalt tekitatud kahju.
   Hagi põhjenduseks esitab hageja kolm väidet, et:
   
               —
            
            
               rikutud on põhjendamiskohustust, kuivõrd komisjon ei täpsusta ei edukaks tunnistatud pakkuja saadud punktide arvu ega edukaks tunnistatud pakkumuse eeliseid võrreldes hageja pakkumusega; lisaks ei täpsustanud komisjon hagejale seda, milline kahest hageja esitatud juhtumiuuringust ei saanud piisavat arvu punkte;
            
         
               —
            
            
               tehtud on ilmne hindamisviga, kuna hindamiskomitee andis alla 70 punkti ühele hageja esitatud juhtumiuuringule vaatamata sellele, et hageja oli vastavalt pakkumistingimustele üksikasjalikult täpsustanud lähenemisviisi, mida ta oleks teenuste osutamiseks järginud, vahendeid, mida ta oleks erinevate ülesannete täitmiseks kasutanud, tööde ajakava ning hinnangut kulude kohta;
            
         
               —
            
            
               rikutud on võrdse kohtlemise ja mittediskrimineerimise põhimõtteid, nagu need on sätestatud finantsmääruse artikli 89 lõikes 1, kuna isik, kellega leping sõlmitakse, ei täida tehnilist suutlikkust puudutavaid valikukriteeriume.